o
Derek Prince
Miten rukoilla Israelin puolesta
Osa 3
Ei kannata kirota juutalaisia eikä kantaa
sydämessään kaunaa heitä kohtaan.
Jos haluat olla siunattu, sinun tulee siunata Israelia.
Yhdeksäs periaate:
kun rukoilet, älä neuvo Jumalaa mitä pitäisi tehdä.
Onko kukaan tehnyt näin? Katsomme Jes 40:13:a hetken.
Lyhyt kappale Jesajan kirjasta.
Jesaja 40:13
"Kuka on ohjannut Herran henkeä, kuka neuvonut ja opettanut häntä?
Kuka on johtanut Hänet oikeuden poluille
ja opettanut Häntä, kuka on osoittanut viisauden tien?
Ovathan kansat kuin pisara ämpärissä,
kuin tomuhiukkanen vaa'assa.
Meren saaret painavat hiekkajyvän verran,
Libanonin metsät eivät riittäisi uhritulen polttopuiksi
eivätkä kaikki sen eläimet Herralle uhriksi.
Hänen edessään maailman kansat eivät ole mitään,
ne ovat Hänelle pelkkää tyhjää."
Huomatkaa laskeva järjestys: ensin kansat ovat tomuhiukkanen vaa'assa,
sitten ne eivät ole mitään, pelkkää tyhjää.
Jumala sanoo: "Luuletko, että tarvitsen neuvojasi?
Sinunko pitäisi Minua ohjailla?"
Kristittyjen yleinen virhe on ajatella, että Jumala tarvitsee
heidän neuvojaan ja he ovat valmiita sanomaan Hänelle
mitä tehdä ja miten.
Näin on usein poliittisissa kysymyksissä.
Kun vaalit koittavat, kristityt neuvovat Jumalaa
kenet pitäisi valita. He ovat joskus väärässä.
Viime vuonna pidettiin vaalit sekä Israelissa että USA:ssa.
Olin tuolloin Israelissa ja vaalien alla meillä oli ainutlaatuinen
kokous lähellä Tel Avivia, jossa oli mukana
useita juutalaisia seurakuntia. Tunnette varmaan sanonnan,
että jos kaupungissa on kaksi juutalaista,
tarvitaan kolme synagogaa. Yksi yhdelle, toinen toiselle ja
kolmas synagoga, jonne kumpikaan ei suin surmin menisi.
Samaa asennetta näkyy vielä kun heistä tulee uskovia.
Israelissa juutalaisten seurakuntien ei ole helppo toimia yhdessä,
joskin huomattavaa edistystä on tapahtunut.
Jerusalemissa on seitsemän hepreankielistä seurakuntaa,
jotka kokoontuvat yhdessä kerran kuussa,
mikä on valtava askel eteenpäin.
Tel Avivin kokouksessa oli merkittävää,
ettei seurakuntien kesken ilmennyt ristiriitoja.
Rukoilimme vaalien puolesta. Juutalaisuskovien enemmistö oli
varma, että Shamir valittaisiin uudelleen, mutta niin ei käynyt.
Hieman myöhemmin USA:ssa oli presidentin vaalit ja
monien kristittyjen mielestä Bush olisi pitänyt valita uudelleen.
Häntä ei kuitenkaan valittu. Älkää siis yrittäkö neuvoa Jumalaa.
Kommentoin tätä: Jos Shamir olisi valittu uudelleen,
useimmat amerikkalaiset olisivat pitäneet sitä kauheana virheenä.
Jos Bush olisi valittu uudelleen, useimmat israelilaiset
olisivat pitäneet sitä kauheana virheenä.
Tämä johtuu siitä, anteeksi vain, että Bushia ja
erityisesti Bakeria pidetään antisemitisteinä, mitä he ovatkin.
Hyvä ystäväni Lance Lambert sanoi poliittisesta tilanteesta
paljon ennen vaaleja näin:
"Yhdysvaltain hallinto on Israel- suhteissaan törmäyskurssilla
Kaikkivaltiaan Jumalan kanssa." Marraskuussa ne sitten törmäsivät.
Ymmärtääkseni Israelin ennallistaminen on
Jumalan kalenterissa etusijalla.
Se on tärkeämpi kuin abortin vastustaminen tai
mikä muu asia tahansa. Israelin ennallistaminen on tärkein.
Jos Raamatussa annettu tila jotain osoittaa, niin luku toisensa perään
painottaa Israelin ennallistamista.
Kukaan ei voi asettua tätä vastaan ja menestyä.
En usko, että Jumala on antanut vallan poliitikoille päättää,
mitkä osat Israelia kuuluvat juutalaisille,
koska Jumala on jo sanonut: "Annan sen kokonaan heille".
Kuten olen aiemmin sanonut, näin mitä tapahtui
omalle maalleni Britannialle.
Sen hallitus selvisi kahdesta maailmansodasta voittajana,
mutta asuin Jerusalemissa silloin, kun brittihallinto salakähmäisesti
vastusti Israelin valtion syntyä.
600 000 asukkaan Israel selvisi sodasta
40 miljoonan asukkaan arabivaltioita vastaan.
Britit eivät uskoneet, että niin kävisi.
He ajattelivat, että heidän tuli tukea voittajahevosta.
Tiedätte miten siinä kävi. Israel säilyi, brittien maailmanvalta ei.
Se hajosi ilman mitään selvää poliittista syytä heti sen jälkeen,
kun brittihallinto oli ottanut vastustavan kannan
Israelin valtion syntyyn.
Sanon teille rakkaat amerikkalaiset ystävät,
olkaa varovaisia. Se tapahtui Britannialle,
joka oli vahvin valta maailmassa. Olipa USA miten vahva hyvänsä,
jos se asettuu poikkiteloin Jumalan Israelia koskevia
suunnitelmia vastaan, lopulta se hajoaa.
En ole poliittisesti suuntautunut, mutta ymmärrän Raamatusta jotain.
Muistakaa kun sanoin: älä neuvo Jumalaa mitä tehdä.
Sanon vielä jotain tärkeää.
Nationalismi on synti, patriotismi on hyve.
Ero on siinä, että patriotismissa Jumalan valtakunta
on tärkeämpi kuin kansakunnan etu. Nationalismissa kansan etu on
tärkeämpi kuin Jumalan valtakunnan etu.
Tästä saimme vakavan varoituksen Hitlerin Saksasta,
jossa oli monia uudesti syntyneitä saksalaisia kristittyjä,
erityisesti Preussissa.
Mutta heidän kansallismielisyytensä meni Jeesuksen edelle.
Monet heistä hyväksyivät Hitlerin politiikan ja
he kannattivat sitä omaksi tuhokseen.
Varoitan Amerikan kristittyjä: älkää tehkö samaa virhettä.
Amerikka ei ole häviämätön, mutta Israel on.
Raamatussa ei tietääkseni ole yhtään lukua, joka
takaa USA :n jatkuvuuden.
Sen sijaan Raamatussa on lukuisia kohtia,
joissa taataan Israelin jatkuvuus.
Älkää siis asettuko Jumalaa vastaan. Nöyrtykää.
Jos haluat rukoilla voimallisesti oman kansasi puolesta,
niin 2 Aik 7:14 on avain:
"Jos kansani, jonka olen ottanut omakseni, nöyrtyy ..."
Ellette nöyrry, mitkään lupaukset eivät täyty.
Olen opettanut yli 30 vuotta amerikkalaisille, että
teidän pitää rukoilla hallituksenne puolesta.
Olen lainannut tuota Raamatun jaetta satoja kertoja.
Mutta hiljattain Jumala antoi ymmärtää, että
Amerikan kristityt eivät ole selvittäneet ensimmäistä vaatimusta.
He eivät ole nöyrtyneet. Kaikki muu riippuu nöyrtymisestä.
Annan neuvon Ruthin ja minun kokemusten perusteella,
eikä meidän rintapielessämme ole nöyryyden arvomerkkiä.
Olette kaiketi kuulleet seurakuntalaisesta, jolle
annettiin nöyryyden arvomerkki.
Se piti ottaa häneltä pois, koska hän käytti sitä.
Meillä ei siis ole nöyryyden arvomerkkiä, mutta
olemme oppineet tiettyjä asioita kantapään kautta
ilman, että olisimme tiedostaneet niitä:
elämässämme oli paljon ylpeyttä.
Osaksi siksi, että olin menestyksekäs julistaja.
Sanoissa on ristiriitaa.
Olla ylpeä siitä, että on menestyksekäs julistaja.
Tule tänne, kultaseni. Lausumme Raamattua taas yhdessä.
Tänään saatte kuulla mahan täydeltä lausuntaamme.
Muutama vuosi sitten aloimme lausua
psalmin 19 neljää viimeistä jaetta.
Kun alkaa lausua jotain, ei tiedä miten se vaikuttaa.
Mutta näin se menee.
"Mutta kuka huomaa kaikki erehdyksensä?
Puhdista minut rikkomuksistani, niistäkin, joita en itse näe.
Varjele minut ylimielisyyden synneiltä,
etten joutuisi niiden valtaan.
Silloin olen viaton ja puhdas, monesta synnistä vapaa.
Ota sanani suopeasti vastaan, sanani ja sydämeni ajatukset,
Herra, turvani ja lunastajani."
"Kuka huomaa kaikki erehdyksensä?
Puhdista minut niistäkin rikkomuksistani, joita en itse näe."
Jumala otti meidät kiinni sanoistamme.
Me pidimme sapattivuoden Havaijilla 1990-91
etsiäksemme Herraa. Hän alkoi käsitellä rikkomuksiamme,
joita emme itse huomanneet. Ei ole aikaa mennä niihin,
mutta Jumala näytti minulle yhden asian Raamatusta:
ainoa keino saada syntinsä anteeksi on tunnustaa ne.
"Jos me tunnustamme syntimme, niin Jumala, joka on uskollinen
ja vanhurskas, antaa meille synnit anteeksi ja
puhdistaa meidät kaikesta vääryydestä."
Ellet tunnusta syntejäsi, Jumala kyllä rakastaa sinua,
mutta et ole saanut syntejäsi anteeksi.
Huomasimme, että meillä oli paljon rikkomuksia.
Ytimeltään ne kaikki liittyivät ylimielisyyteen.
Mikä on lyhyt ja yksinkertainen sana kuvaamaan ylimielisyyttä?
Ylpeys. Jumala halusi meidän toistuvasti nöyrtyvän
Hänen ja toistemme edessä.
Tämä on minun reseptini nöyrtymiseen.
Tunnusta syntisi Jumalalle ja jos olet naimisissa, myös puolisollesi.
On vaikea olla ylimielinen vaimolle tai miehelle,
jolle olet tunnustanut syntisi.
Tämä on tärkeää myös esirukousten kannalta.
Luen jakeen Jes 59:stä. Tämä ei kuulu suunnitelmiini, mutta
ehkä tämä on Jumalan tahdon mukaista.
Tässä pari jaetta, jotka me pakanakansojen kristityt liitämme
juutalaisiin, joskaan sanaa juutalainen ei tässä käytetä.
Jes 59:1-2:
"Ei Herran käsi ole lyhyt pelastamaan
eikä Hänen korvansa kuuro kuulemaan.
Ei, vaan teidän rikkomuksenne erottavat teidät Jumalastanne.
Teidän syntinne ovat saaneet Hänet kääntymään pois,
niin ettei Hän teitä kuule."
Suurin este, ettei rukouksia kuulla, on synti.
Synti ei tee eroa kansallisuuksien ja uskontokuntien välillä.
Jos todella haluamme, että rukouksiimme vastataan,
meidän on sallittava Jumalan osoittaa salaiset syntimme
ja käsitellä ne.
Jumala muistutti minua 40 vuoden takaisesta synnistä,
jota en ollut tunnustanut. Sitä ei ollut annettu anteeksi.
Olen Jumalan lapsi ja Hänen palvelijansa, mutta
elämässäni oli alueita, jotka olivat esteenä Jumalan ja minun välillä.
On noloa niistää nenää mikrofoniin,
mutta vielä nolompaa on jättää niistämättä.
En suunnitellut puhua tästä,
mutta ehkä tämä oli tärkeintä minun puheessani.
John Bunyan, "Pyhiinvaeltajan ohjelman" kirjoittaja ?
Se on nykyajan ajattelua.
Olemme korvanneet sanan edistys (progress)
sanalla ohjelma (program).
Bunyan sanoi omaelämäkerrassaan,
"huomasin, että ohimennen sanotuilla sanoilla
oli enemmän vaikutusta kuin muilla".
Toisin sanoen "sanat, joita ei ollut tarkoitus sanoa,
osoittautuivat kaikkein tärkeimmiksi"
Samoin nyt, sanomalla jotain mitä en ollut suunnitellut,
olen tuonut esiin tämän seurakunnan suurimman ongelman.
Sama koskee kaikkia aikamme seurakuntia Amerikassa.
Olemme tulleet ylimielisiksi.
Olemme olleet ylimielisiä Jumalan armolle.
Noin 250 kertaa Raamatussa sanotaan,
että meidän tulee pelätä Herraa. Herran pelko estää ylimielisyyden.
Lähestymme aiheeni loppua. Vielä kaksi periaatetta,
10. ja 11., jos olette pitäneet kirjaa.
Kymmenes periaate miten rukoilla Israelin puolesta
on rukoilla, että muista kansoista koottava määrä tulisi täyteen.
Rom 11:25: "Paatumus, joka on kohdannut osaa Israelin kansasta,
kestää siihen asti kun muista kansoista koottava määrä on tullut
täyteen. Sen tapahduttua koko Israel on pelastuva."
Koko Israel ei pelastu ennen kuin Jumalan muista kansoista valitsema
määrä on tullut täyteen. Meillä, jotka kannamme huolta Israelista,
on kaikki syy kantaa huolta muiden kansojen pelastumisesta.
Seuraava ajatus on askarruttanut minua.
Jeesus sanoi arvoituksellisesti:
"Viimeiset tulevat ensimmäisiksi ja ensimmäiset viimeisiksi".
Ajatus sopii Israeliin ja muihin kansoihin.
Israel oli ensimmäinen.
Jeesus oli ensin israelilaisten kanssa,
hän ei mennyt muiden kansojen pariin.
Valitettavasti Israel ei toiminut Jumalan tahdon mukaan ja
niin Jumala kääntyi viimeisten eli muiden kansojen puoleen.
Näin Israelista tuli vuorostaan viimeinen. Uskon kuitenkin, että
viimeinen on vielä ensimmäinen ja muutos tapahtuu.
Jumalan armo liikkuu kuin pilvi muiden kansojen yltä
juutalaisten ylle. Pilven liike on alkanut,
mutta miljoonia muistakin kansoista pelastuu.
Tähän suuntaan Jumala liikkuu.
Lopuksi, joskus kiusaan itseäni sanomalla lopuksi,
vaikka se harvoin on lopuksi.
Paavalikin sanoo Fil 3:ssa "lopuksi veljeni"
ja jatkaa vielä pari lukua.
Ainakin minulla on edeltäjä.
Tämä on kuitenkin luetteloni viimeinen periaate
miten rukoilla Israelin puolesta.
Ota Hengen miekka. Julista!
Se on mahtavinta mitä voit tehdä Israelin hyväksi.
Muistanette mitä Paavali sanoi Efe 6:ssa.
"Ottakaa pelastuksen kypärä ja Hengen miekka, Jumalan Sana."
Emme synny Hengen miekka kädessä kun synnymme uudesti.
Paavali kehottaa ottamaan Hengen miekan.
Jos otatte miekan, Henki käyttää sitä, mutta ellette ota sitä,
Hengellä ei ole mitä käyttää.
Tehokas keino ottaa miekka on julistaa Jumalan Sanaa.
Aina kun teette niin, miekka pistää pimeyden voimiin.
Annamme Ruthin kanssa mallin miten julistaa.
Tule tänne kultaseni. Tunnet jo tien tänne.
Psalmi 33:8-12:
"Vaviskoon Herran edessä kaikki maa,
koko maanpiiri pelätköön Häntä.
Mitä Hän sanoi, se tapahtui, mitä Hän käski, se pysyi.
Herra on kumonnut kansojen päätökset ja
tehnyt tyhjiksi ihmisten aikeet.
Mutta Herran päätökset pysyvät iäti,
Hänen ajatuksensa polvesta polveen.
Onnellinen se kansa, jonka Jumala on Herra,
kansa, jonka Herra on omakseen valinnut."
Sen kansan nimi on? Israel. Kyllä.
Kaikki muiden kansojen suunnitelmat sitä vastaan,
mitä Jumala on Israelille suunnitellut, eivät toteudu.
Jer 31:10. Tämä on osa lukua. Miten se alkoikaan?
Jer 31:10: "Hän, joka hajotti Israelin, kokoaa sen jälleen,
Hän pitää siitä huolta kuin paimen laumastaan."
Toistan tämän: "Hän, joka hajotti Israelin, kokoaa sen jälleen,
Hän pitää siitä huolta kuin paimen laumastaan."
Uudelleen koottu Israel on turvassa,
koska Jumala ei vain kokoa kansaansa vaan pitää siitä huolta.
Psalmi 125:3:
"Sillä jumalattomuuden valtikka ei hallitse maata,
joka on annettu oikeamielisille."
Luulen, että jumalattomuuden valtikka on islam.
Toisin sanoen islamin valta ei enää hallitse maata,
joka on annettu oikeamielisille.
Samalla Jumalan on tehtävä juutalaisista oikeamielisiä,
joten kyseessä on kaksinkertainen prosessi.
Psalmi 129:5-6: "Häpeällisesti joutuvat perääntymään kaikki,
jotka vihaavat Siionia. He ovat kuin katolla kasvava ruoho,
joka kuivuu heti oraalle ehdittyään."
Tämä ei ole mitään kansallisuutta vastaan vaan niitä vastaan,
jotka vihaavat Siionia. Otetaanpa uudestaan:
"Häpeällisesti joutuvat perääntymään kaikki,
jotka vihaavat Siionia. He ovat kuin katolla kasvava ruoho,
joka kuivuu heti oraalle ehdittyään."
Toisin sanoen, ne eivät koskaan kasva kypsiksi.
Heillä saattaa olla suunnitelmia ja malleja,
mutta niistä ei koskaan tule mitään.
Psalmi 17:7-9. Sanan "minulle" paikalle panemme sanan "Israelille".
Mitenkäs se nyt alkaakaan?
"Osoita minulle ihmeellistä hyvyyttäsi!
Sinä pelastat väkevällä kädelläsi kaikki ne, jotka
etsivät Sinusta turvaa vihamiesten uhatessa.
Varjele Israelia niin kuin silmäterääsi,
peitä minut siipiesi suojaan - jumalattomat väijyvät henkeäni,
veriviholliseni saartavat minut!"
Tämä on tilanne nyt Israelissa. Otetaan tämä uudestaan.
"Osoita minulle ihmeellistä hyvyyttäsi!
Sinä pelastat väkevällä kädelläsi kaikki ne, jotka
etsivät Sinusta turvaa vihamiesten uhatessa.
Varjele Israelia niin kuin silmäterääsi,
peitä minut siipiesi suojaan - jumalattomat väijyvät henkeäni,
veriviholliseni saartavat minut!"
Tässä ovat 11 periaatettani. Ehkä sekositte laskuista,
mutta kertaan ne vielä ja sitten kokouksemme jatkuu.
En enää kommentoi niitä vaan luettelen ne.
1. rukoile Jumalan Sanan mukaisesti.
2. rukoile kiittäen ja ylistäen.
3. tunnustakaa syntinne toisillenne.
4. samastu Jumalan suunnitelmaan: Israel on Hänen kansansa.
5. rukoile Jumalan Hengen mukaan.
6. pyydä Jumalan suosion määräaikaa.
7. rukoile rauhaa Jerusalemiin. 8. siunaa Israelia ja ole siunattu.
9. älä neuvo Jumalaa.
10. rukoile, että muista kansoista koottava määrä tulisi täyteen.
11. ota Hengen miekka ja julista.
Jos haluat tilata Derek Princen opetuksia, ota yhteyttä.
Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä